Kamu bisa jelasin ke aku soal Televisi Republik Indonesia dalam bahasa melayu?

Televisi Republik Indonesia (TVRI) atau dikenali secara sahnya sebagai Lembaga Penyiaran Publik Televisi Republik Indonesia adalah rangkaian televisyen (atau "televisi" sepertimana yang dipakai di Indonesia) awam Indonesia serta rangkaian televisyen tertua di negara tersebut. Ibu pejabat kebangsaannya terletak di Gelora, Jakarta Pusat.

TVRI memonopolikan penyiaran televisyen di Indonesia sehingga 24 Ogos 1989, apabila stesen televisyen komersial yang pertama RCTI mula ke udara. Bersama dengan Radio Republik Indonesia, TVRI ditukarkan menjadi sebuah badan penyiaran awam pada 18 Mac 2005, menjadi rangkaian televisyen penyiaran awam pertama dalam negara tersebut.

TVRI kini bersiaran di seluruh negara Indonesia dengan kedua-dua cara penyiaran analog dan digital. TVRI mengendalikan tiga saluran televisyen berskala kebangsaan (dengan dua daripada mereka sahaja yang bersiaran dalam digital) dan juga 30 stesen televisyen wilayah (satu stesen dalam ujian) dan 361 pemancar.